امریکا ترور تشکیلاتی ی.پ.گ/پ.کا.کا مسئله سینده علاقه قورماقدا اؤز داخیلینده پروبلئم یاشاییر".
بونو جمهور باشقانی رجب طیب اردوغان فرانسایا سفردن گئری دؤنرکن، اوچاقدا ژورنالیست‌لره آچیقلاماسیندا بیلدیریب.
اردوغان امریکا پرزیدنتی ترامپ ایله پایتاخت پاریس-ده کئچیردیک‌لری گؤروشده سوریه-ده کی وضعیتی موذاکیره ائتدیک‌لرینی بیلدیریب.
"ترامپ ادلیب مسئله‌سینه بؤیوک اهمیت وئریر. اورا‌داکی اوغوروموزو تقدیرله قارشیلاییر، طریفلییر" دئین اردوغان " منده ی.پ.گ مسئله‌سینده ده اؤز آرا‌لاریندا علاقه‌نین اولماماسی تصوراتی یارانیب. جناب دونالد ترامپا بو مسئله‌ده برابر گؤره بیله جگیمیز چوخ ایشلرین اولدوغونو ده دیم".
سوریه-ده فرات چایی‌نین دوغوسونداکی ی.پ.گ/پ.کا.کا تشکیلاتلانماسینا توخونان اردوغان بو مسئله‌نین حلی اوچون امریکالی رسمی‌لرله خاریجی ایشلر و میللی مودافعه ناظیرلری آراسیندا گؤروش‌لر کئچیریله بیله‌جگینی ده سؤزلرینه علاوه ائدیب.
اردوغانا امریکانین ترور تشکیلاتی پ.کا.کا-نین قولدورباشلاریندان‌ اوچونون باشینا موکافات قویماسی دا سوال ائدیلیب.
امریکانین بو آددیمینی "گئچ قالینمیش آددیم" کیمی دیرلندیرن اردوغان بو آددیمی امریکالی لارین ی.پ.گ ایله پ.کا.کا-نین ائله بیل آیری تشکیلاتلارمیش کیمی بیر دوشونجه اورتایا قویا‌راق ی.پ.گ-نی قانونی‌لش‌دیرمک اوچون ایره‌لی سوردوک‌لری بیر اویون کیمی قیمتلندیردیک‌لرینی سؤیله‌ییب.
